Je skvelé, že sa kvôli knihám ľudia stretávajú a veľmi nás teší, že sa to deje u nás. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Tento týždeň sa u nás v kníhkupectve bude diať každý deň čosi. Je skvelé, že sa kvôli knihám ľudia stretávajú a veľmi nás teší, že sa to deje u nás. Už roky máme na to prispôsobené kníhkupectvo. Pulty s knihami majú kolieska, dajú sa odtlačiť ku knižniciam a vznikne priestor na stretnutia a rozhovory. Ale aj v kaviarni je dosť miesta na pohovorenie o knihách, či dobrú kávu s priateľmi.
## U nás v kníhkupectve
Minulý týždeň sme u nás v kníhkupecve uviedli do sveta knihu Aleny Sabuchovej Volajte ma Mandy. Odsunuli sme pulty, ponosili stoličky a okrem vás privítali aj novú knihu. Bol to milý večierok. Diky, že ste prišli.
Celkom pravidelne sa stáva, že nás navštívia ľudia, ktorí zaujímavo píšu, často ľudia zo zahraničia. Minulý týždeň boli u nás v kníhkupectve autorka kníh Položivoty a Voľným pádom Susanne Gregor a Joanna Czeczott, ktorá v Artfore predstavila svoju knihu Petrohrad, ktorá vyšla vo vydavateľstve Absynt.
Potom bol víkend. Okrem toho, že sme oslavovali s kníhkupectvom Pod Vŕškom ich výročie sme aj neoslavovali s českým vydavateľstvami výsledky ich volieb a bavili sme sa o dôležitosti životného príbehu a textov I vana Klímu, ktorý v sobotu zomrel.
Skôr než prejdeme k tomu, čo sa u nás bude diať tento týždeň, musíme spomenúť Kristínu Soboň, o ktorej ľudia s funkciami v posledných dňoch povedali úplne hlúpe a sprosté slová. Ono to vlastne súvisí s tým, čo sme písali o českých voľbách: „Rozdiel medzi tým, ako je spravovaná vaša a naša krajina, je veľký. Kým u vás je čo zlepšovať a meniť, my u nás sa môžeme už len brániť a navzájom ochraňovať.“ Takže, veľmi krátko a jasne. Kristínu vnímame ako skvelého človeka a rozhľadenú ilustrátorku. Vážime si, že spolupracuje aj s našim vydavateľstvom.
## Hustý týždeň
Zajtra u nás uvedie do sveta knihu Chopinova platňa Matej Rumanovský. Chopinova platňa je román o snení, román o zabúdaní, ale asi zo všetkého najviac román o neustálom prebúdzaní a hľadaní podstaty vecí. Večerom bude sprevádzať Ivana Zacharová. Pozývame vás.
V stredu vás pozývame na uvedenie knihy Jozef Srna: Aby bolo viac svetla. Večerom s autorkou publikácie Ninou Gažovičovou bude sprevádzať Andrea Makýšová Volárová.
Štvrtok bude dlhý. O 10:00 pozývame deti, aby sa ocitli v knižnej spleti s Miram Halamičkovu a srandovnou knihou Dobre schovaný chrt. Je chudý a strašne vyplašený. Vždy sa niekam schová a potom ho treba hľadať. Príďte, preskúmame naše strachy, skrýše, aj útulné bezpečné miesta. A večer o 19:00 vás pozývame vychutnať si temný ambient, orchestrálne textúry a rituálnu atmosféru apokalyptickej elektroniky. Je nám cťou hostiť formáciu Phragments, dlhoročný projekt Mateja Gyárfáša, ku ktorému sa v posledných rokoch pridal Nenad Branković, ktorý projekt obohacuje o ďalšiu vrstvu zvukovej hĺbky a intenzity. Fakt dlhý štvrtok.
Piatok bude veľkolepý. Prídu k nám Aleš Palán a Miro Remo s ich filmom Raději zešílet v divočině. Premietneme film a budeme s nimi diskutovať. Nie len o filme ale aj o Alešových knihách. Príďte. Vstupné, 5 eur, sa platí na mieste.
Napísali o Artfore k jeho 35 narodeninám
Pre mňa jedno z najdôležitejších miest v Bratislave. Vďaka, že poznám ľudí, ktorí založili Artforum. Vážim si, že výber kníh je citlivý a kultivovaný. Nezabúda sa na kvalitné novinky českých vydavateľstiev. Udalosťou je každá návšteva kníhkupectva. A hrdinstvom je aj vlastné vydavateľstvo. Nežijeme ľahké časy. Prajem Artforu, aby pokračovalo a existovalo pre nás všetkých. Ďakujem aj za spoluprácu v minulých časoch Exlibrisu. Marta Šáteková
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.